pythainlp/thaigov-v2-corpus-22032023 huggingface dataset:
วันเสาร์ที่ 12 มิถุนายน 2564
รมช.ประภัตร ฝ่าดีเปรสชั่นลุยฝนลงพื้นที่จังหวัดร้อยเอ็ด พื้นที่เกิดโรคอุบัติใหม่
รมช.ประภัตร ฝ่าดีเปรสชั่นลุยฝนลงพื้นที่จังหวัดร้อยเอ็ด พื้นที่เกิดโรคอุบัติใหม่ "ลัมปี - สกิน" แห่งแรกของประเทศ พร้อม Kick off การฉีดวัคซีน (LSDV) มั่นใจสถานการณ์จะคลี่คลายโดยเร็ว
(วันที่ 12 มิถุนายน 2564) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่โรงเรียนบ้านท่าเสียว ตำบลแสนสุข อำเภอพนมไพร จังหวัดร้อยเอ็ด เป็นประธานพิธีเปิด โครงการรณรงค์การป้องกันและควบคุมโรคลัมปี - สกิน (Lumpk Skin Disesae) พร้อม Kick off ฉีดวัคซีนจังหวัดร้อยเอ็ด โดยมีนายชยันต์ ศิริมาศ ผู้ว่าราชการจังหวัดร้อยเอ็ด นายสัตวแพทย์ชัยวัฒน์ โยธคล รองอธิบดีกรมปศุสัตว์ หัวหน้าส่วนราชการในพื้นที่ ตลอดจนผู้นำภาคประชาชนเข้าร่วม
"การลงพื้นที่ในครั้งนี้ เป็นการลงพื้นที่เพื่อเป็นขวัญกำลังใจในการแก้ปัญหาโรคระบาดลัมปี - สกิน ให้กับเจ้าหน้าที่และเกษตรกรให้ฟันฝ่าปัญหาไปด้วยกัน โดยการฉีดวัคซีนเป็นมาตรการหนึ่งในการระงับยับยั้งการแพร่ระบาดของโรค โดยจะต้องมีการฉีดให้เป็นไปตามแผนทางทางกรมปศุสัตว์วางไว้ เพื่อให้เกิดประสิทธิภาพมากที่สุด ซึ่งคณะกรรมการบริหารจัดการวัคซีนฯ พิจารณากำหนดแผนการฉีดวัคซีน ที่เป็นไปตามหลักวิชาการ ตามระเบียบกรมปศุสัตว์ ว่าด้วยการฉีดวัคซีนลัมปี - สกิน ในสัตว์ชนิดโค - กระบือ พ.ศ.2564 เพื่อให้เป็นแผนเดียวกัน มีความปลอดภัยต่อสัตว์ และมีการประเมินความครอบคลุมของการฉีดวัคซีนในพื้นที่ และประเมินประสิทธิภาพความคุมโรคหลังจากฉีดวัคซีนด้วย" รมช.ประภัตร กล่าว
รมช.ประภัตร กล่าวเพิ่มเติมว่า นอกจากการฉีดวัคซีนเพื่อควบคุมโรคเพื่อแก้ปัญหาการระบาดแล้วยังมีมาตรการป้องกัน ควบคุมและกำจัดโรค ที่เป็นมาตรการของกรมปศุสัตว์ ที่ต้องดำเนินการควบคู่ไปด้วยคือ การควบคุมการเคลื่อนย้ายโค - กระบือ เพื่อลดการแพร่กระจายของโรคอย่างเคร่งครัด การเฝ้าระวังการเกิดโรคอย่างใกล้ชิด การป้องกันและควบคุมแมลงพาหนะนำโรค ให้เกษตรกรป้องกันโดยใช้สารกำจัดแมลงทั้งบนตัวสัตว์ และโดยรอบฟาร์ม และการรักษาสัตว์ป่วยตามอาการด้วย เพื่อให้การควบคุมโรคมีประสิทธิภาพ โรคสงบโดยเร็ว
ส่วนมาตรการเยียวยาเกษตรกรจากกรณีโค - กระบือเสียชีวิตจากโรคลัมปี - สกินนั้น เบื้องต้นการเยียวยาเกษตรกรจากกรณีโค- กระบือเสียชีวิตด้วยโรคลัมปี- สกินเดิมมีอัตราเงินชดเชยรายได้ให้เกษตรกรเจ้าของโค-กระบือตามจริงแต่ไม่เกินรายละ2ตัวและจะจ่ายเงินเยียวตามอายุของสัตว์อย่างไรก็ตามตนจะได้นำเข้าหารือกับกรมบัญชีกลางเพื่อเพิ่มวงเงินเยียวยาให้เกษตรกรได้มากขึ้นและจ่ายตามจำนวนสัตว์เสียชีวิตจริง
รมช.ประภัตรยังได้แนะนำโครงการประกันโค - กระบือ ของกรมปศุสัตว์ ให้กับเกษตรกรในพื้นที่ โดยจ่ายเบี้ยเพียงเดือนละ 100 บาท จ่ายทั้งสิ้น 4 เดือน คุ้มครองการตายทุกกรณี จ่ายเงิน 30000 บาทต่อตัว และโครงการเงินกู้อัตราดอกเบี้ยต่ำ ล้านละร้อย โดยเกษตรกรต้องรวมกลุ่มให้ได้ 7 คน จัดตั้งเป็นวิสาหกิจชุมชน ทำเกษตรกรรม โดยมีตลาดรองรับผลผลิต ก็สามารถยื่นกู้กับธนาคารเพื่อการเกษตรและสหกรณ์การเกษตร (ธกส.) โดยหากเกษตรกรสนใจโครงการดังกล่าว สามารถติดต่อขอคำแนะนำเพิ่มเติมได้ที่สำนักงานปศุสัตว์หรือธกส. ในพื้นที่
นอกจากนี้ นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ยังได้ลงพื้นที่หมู่ 19 อำเภอเมืองร้อยเอ็ด จังหวัดร้อยเอ็ด เป็นประธานมอบเวชภัณฑ์รักษาสัตว์ป่วย อาหารครบส่วน (TMR) บำรุงสุขภาพสัตว์แก่เกษตรกรผู้เลี้ยงโค - กระบือ ที่ได้รับผลกระทบจากการระบาดของโรคดังกล่าว
วันเสาร์ที่ 12 มิถุนายน 2564
ประกาศ ขสมก. ประจำวันที่ 12 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 12 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 12 มิถุนายน 2564 พนักงานติดเชื้อไวรัส COVID-19 จำนวน 3 ราย
1) หัวหน้างานการเงิน อู่สวนสยาม เขตการเดินรถที่ 2
2) พนักงานขับรถโดยสารปรับอากาศ สาย 519 เขตการเดินรถที่ 2
3) พนักงานเก็บค่าโดยสารรถปรับอากาศ สาย 519 เขตการเดินรถที่ 2
วันเสาร์ที่ 12 มิถุนายน 2564
“อนุทิน” ย้ำวัคซีนซิโนแวคและแอสตร้าเซนเนก้า มีประสิทธิภาพ องค์การอนามัยโลกรับรอง
รองนายกรัฐนมตรีและรัฐมนตรีว่าการกระทรวงสาธารณสุขย้ำวัคซีนโควิด 19 ทั้ง 2 ชนิดที่ประชาชนได้รับมีประสิทธิภาพ องค์การอนามัยโลกให้การรับรอง ขอให้ประชาชนมั่นใจ
วันนี้ (12 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์อรรฆศิลป์อธิบดีกรมการแพทย์ นายแพทย์โอภาส การย์กวินพงศ์ อธิบดีกรมควบคุมโรค และนายแพทย์สุวรรณชัย วัฒนายิ่งเจริญชัย อธิบดีกรมอนามัย แพทย์หญิงมิ่งขวัญ วิชัยดิษฐผู้อำนวยการสถาบันโรคผิวหนัง และผู้อำนวยการศูนย์ฉีดวัคซีนกลางบางซื่อ ตรวจเยี่ยมศูนย์ฉีดวัคซีนกลางบางซื่อ
โดยนายอนุทินให้สัมภาษณ์ ว่า ศูนย์ฉีดวัคซีนกลางบางซื่อ สามารถให้บริการฉีดวัคซีนแก่ประชาชนได้วันละ 11,000 ราย ตั้งแต่วันที่24 พฤษภาคม 2564 จนถึงขณะนี้ ให้บริการฉีดวัคซีนโควิด 19 ไปแล้ว 209,234 ราย โดยวัคซีนโควิด19 ทั้งของซิโนแวคและแอสตร้าเซนเนก้า ที่นำมาฉีดให้ประชาชน เป็นวัคซีนที่มีประสิทธิภาพ ช่วยลดความรุนแรง และการเสียชีวิต องค์การอนามัยโลกให้การรับรอง และในการฉีดวัคซีน กระทรวงสาธารณสุขได้กำหนดขั้นตอนมาตรฐาน ซึ่งต้องเฝ้าระวังสังเกตอาการหลังการฉีด 30 นาที มีแพทย์และพยาบาลให้การดูแลเพื่อให้มั่นใจในความปลอดภัย
นายอนุทิน กล่าวต่อว่า กระทรวงสาธารณสุขได้กระจายวัคซีนตามจำนวนที่ได้รับแจ้งจากหน่วยงานและจังหวัด ตามรอบการจัดส่ง ส่วนเรื่องการบริหารการฉีดเป็นเรื่องของแต่ละหน่วยงานเพื่อให้การฉีดเป็นไปอย่างต่อเนื่องสำหรับการปูพรมฉีดวัคซีนให้กับบุคลากรครูนั้น ซึ่งเป็นการร้องขอของกระทรวงศึกษาธิการ โดย กทม.และปริมลฑล เริ่มฉีดมาตั้งวันที่ 8 มิถุนายน 2564 จะเร่งฉีดให้เสร็จภายในสัปดาห์นี้ จำนวน 45,000 คนเพื่อให้เปิดเรียนได้ตามกำหนด ในต่างจังหวัดสามารถไปรับการฉีดได้ตามระบบของการขึ้นทะเบียนที่ผู้ว่าราชการจังหวัดในฐานะประธานคณะกรรมการโรคติดต่อจังหวัดกำหนด
ด้านนายแพทย์โอภาส การย์กวินพงศ์ อธิบดีกรมควบคุมโรค กล่าวว่า การที่ร่างกายเกิดปฏิกิริยาหลังได้รับวัคซีนอาจทำให้มีอาการปวดเมื่อย มีไข้ บางรายอาจท้องเสีย อ่อนเพลีย ซึ่งถือเป็นเรื่องที่พบได้หากอาการไม่ดีขึ้นขอให้ไปพบแพทย์ อย่างไรก็ตาม อาการเหล่านี้ไม่ได้เกิดกับทุกคน จึงขอให้ประชาชนคลายความวิตกกังวล
นายแพทย์สมศักดิ์อรรฆศิลป์อธิบดีกรมการแพทย์กล่าวว่า ศูนย์ฉีดวัคซีนกลางบางซื่อมีความพร้อมในการให้บริการฉีดวัคซีนโควิด 19 สำหรับกลุ่มขนส่งสาธารณะ กระทรวงคมนาคม ที่ดำเนินการฉีดวัคซีนในช่วงทดสอบระบบ ตั้งแต่วันที่ 24 พฤษภาคม 2564 โดยจะเริ่มฉีดวัคซีนเข็มที่ 2 ในวันที่ 14 มิถุนายน 2564 เป็นต้นไป ซึ่งกลุ่มองค์กรขอให้ประสานผ่านกระทรวงสาธารณสุข โดยไม่มีการรับwalk inเพื่อลดปัญหาการรอคิวและลดความแออัดซึ่งศูนย์ฉีดวัคซีนกลางบางซื่อเปิดให้บริการทุกวัน ตั้งแต่เวลา 9.00-20.00 น. ทั้งนี้ ในช่วงนี้จะมีการเร่งให้บริการกับกลุ่มครูเนื่องจากจะมีการเปิดเรียนหลัง 14 มิถุนายน 2564
******************************12 มิถุนายน 2564
วันเสาร์ที่ 12 มิถุนายน 2564
การรถไฟฯ ประกาศเพิ่มบริการ ขบวนรถเชิงสังคมจำนวน 18 ขบวนรองรับช่วงเปิดเทอม เริ่ม 14 มิถุนายน นี้ เป็นต้นไป
การรถไฟแห่งประเทศไทย (รฟท.) กระทรวงคมนาคม ประกาศเปิดเดินขบวนรถชานเมืองและขบวนรถท้องถิ่นเพิ่มเติมอีก 18 ขบวน ในเส้นทางสายสายเหนือ 4 ขบวน สายตะวันออกเฉียงเหนือ 8 ขบวน และสายใต้ 6 ขบวน เริ่มตั้งแต่วันที่ 14 มิถุนายน 2564 เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า เพื่อเป็นการอำนวยความสะดวกในการเดินทางแก่พี่น้องประชาชน ตลอดจนนักเรียน นิสิต นักศึกษา ซึ่งมีสถานบันการศึกษาเริ่มเปิดทำการเรียนการสอนในหลายพื้นที่ การรถไฟแห่งประเทศไทย (รฟท.) กระทรวงคมนาคม จึงได้ประกาศเปิดเดินขบวนรถชานเมืองและขบวนรถท้องถิ่นเพิ่มเติมอีก 18 ขบวน ในเส้นทางสายสายเหนือ 4 ขบวน สายตะวันออกเฉียงเหนือ 8 ขบวน และสายใต้ 6 ขบวน เริ่มตั้งแต่วันที่ 14 มิถุนายน 2564 เป็นต้นไป โดยมีขบวนรถที่ให้บริการในเส้นทางต่าง ๆ ดังนี้
1. สายเหนือ 4 ขบวน
- ขบวนรถธรรมดาที่ 207/208 กรุงเทพ - นครสวรรค์ - กรุงเทพ (เปลี่ยนเป็น อยุธยา - นครสวรรค์ - อยุธยา)
- ขบวนรถธรรมดาที่ 209/210 กรุงเทพ - บ้านตาคลี - กรุงเทพ
2. สายตะวันออกเฉียงเหนือ 8 ขบวน
- ขบวนรถชานเมืองที่ 339/340 กรุงเทพ - ชุมทางแก่งคอย - กรุงเทพ
- ขบวนรถท้องถิ่นที่ 419 นครราชสีมา - อุบลราชธานี
- ขบวนรถท้องถิ่นที่ 420 อุบลราชสีมา - ลำชี
- ขบวนรถท้องถิ่นที่ 423 ลำชี - สำโรงทาบ
- ขบวนรถท้องถิ่นที่ 424 สำโรงทาบ - นครราชสีมา
- ขบวนรถท้องถิ่นที่ 425/422 ลำชี - อุบลราชธานี - ลำชี
3. สายใต้ 6 ขบวน
- ขบวนรถธรรมดาที่ 251/252 ธนบุรี - ประจวบคีรีขันธ์ - ธนบุรี
- ขบวนรถธรรมดาที่ 259/260 ธนบุรี - น้ำตก - ธนบุรี
- ขบวนรถธรรมดาที่ 485/486 ชุมทางหนองปลาดุก - น้ำตก - ชุมทางหนองปลาดุก (เปลี่ยนเป็น กาญจนบุรี - น้ำตก - กาญจนบุรี)
ทั้งนี้ รฟท. ยังดำเนินมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ในการให้บริการแก่ผู้โดยสารทั้งในขบวนรถโดยสาร สถานีรถไฟทั่วประเทศอย่างเคร่งครัด เพื่อให้เกิดความปลอดภัย และลดความเสี่ยงจากการแพร่ระบาดของโรคติดเชื้อไวรัส COVID-19 ตลอดการเดินทาง สำหรับผู้โดยสารที่ประสงค์เดินทาง สอบถามข้อมูลเพิ่มเติมได้ที่สถานีรถไฟทั่วประเทศ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
วันเสาร์ที่ 12 มิถุนายน 2564
กระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ ๒๕/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ประชุมติดตามการดำเนินงานตามแผนงานป้องกันและแก้ไขสถานการณ์ Covid-19 ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
ในวันเสาร์ที่๑๒มิถุนายน๒๕๖๔เวลา๐๙.๐๐น.ณห้องประชุม๑ชั้น๒กรมราชทัณฑ์ศาสตราจารย์พิเศษวิศิษฏ์วิศิษฏ์สรอรรถปลัดกระทรวงยุติธรรมในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019ภายในสถานที่ควบคุมของหน่วยงานในสังกัดกระทรวงยุติธรรมเป็นประธานการประชุมติดตามการดำเนินงานตาม๕แผนงานการป้องกันและแก้ไขสถานการณ์Covid-19ภายในสถานที่ควบคุมของหน่วยงานในสังกัดกระทรวงยุติธรรมครั้งที่๒๕/๒๕๖๔โดยมีนายนิยมเติมศรีสุขรองปลัดกระทรวงยุติธรรมนายวัลลภนาคบัวรองปลัดกระทรวงยุติธรรมและโฆษกศูนย์บริหารสถานการณ์ฯนายอายุตม์สินธพพันธุ์อธิบดีกรมราชทัณฑ์นางสาวศิริประกายวรปรีชารองอธิบดีกรมพินิจและคุ้มครองเด็กและเยาวชนและเจ้าหน้าที่ที่เกี่ยวข้องเข้าร่วมประชุมผ่านระบบการประชุมทางไกล(Video Conference)ร่วมกับผู้บัญชาการเรือนจำในจังหวัดที่มีสถานการณ์การแพร่ระบาดของเชื้อไวรัสโคโรนา2019 (COVID-19)
โดยที่ประชุมได้รับทราบรายงานสถานการณ์การแพร่ระบาดของโรคติดเชื้อไวรัสโควิด-19ภายในสถานที่ควบคุมของหน่วยงานในสังกัดกระทรวงยุติธรรมพบว่ากรมพินิจและคุ้มครองเด็กและเยาวชนวันนี้ไม่พบผู้ป่วยรายใหม่ซึ่งมีสถานพินิจฯและศูนย์ฝึกและอบรมฯที่ไม่พบการแพร่ระบาดของโรค(สถานพินิจฯสีขาว)เพิ่มขึ้นเป็นจำนวน๓๒แห่งสำหรับเรือนจำ/ทัณฑสถานที่ไม่พบการแพร่ระบาดมีจำนวน๑๒๙แห่งเท่าเดิมขณะที่ยังพบการแพร่ระบาด๑๒แห่งคงเดิมและในวันนี้มียอดผู้รักษาหายเพิ่ม๑,๗๕๙รายทำให้มีผู้ต้องขังติดเชื้อที่ยังอยู่ในการดูแลของกรมราชทัณฑ์๗,๘๗๕รายโดยมีเรือนจำ/ทัณฑสถานบางแห่งที่เคยเป็นพื้นที่แพร่ระบาดเดิมมีผู้ติดเชื้อที่ยังคงรักษาอยู่ต่ำกว่า๑๐๐รายต่อเนื่องกันหลายวันแล้วซึ่งนับเป็นสัญญาณที่ดีของสถานการณ์การแพร่ระบาดของเชื้อในเรือนจำ/ทัณฑสถานที่มีแนวโน้มดีขึ้น
โดยการดำเนินการต่อจากนี้นอกจากจะมีการวางแผนป้องกันการนำเชื้อก่อนเข้าเรือนจำ/ทัณฑสถานอย่างเป็นระบบรวมถึงกระบวนการรักษาผู้ต้องขังที่ติดเชื้อทั้งในกลุ่มสีเขียวสีเหลืองและสีแดงให้ได้รับการรักษาที่ถูกต้องทั่วถึงและรวดเร็วเพื่อลดความรุนแรงของอาการและลดอัตราการเสียชีวิตแล้วยังต้องดำเนินการวางแผนเพื่อคืนพื้นที่เรือนจำสีแดงซึ่งมีการแพร่ระบาดเดิมที่สามารถควบคุมสถานการณ์การแพร่ระบาดได้แล้วเพื่อให้เป็นพื้นที่ปลอดเชื้อจนสามารถรับตัวผู้ต้องขังเข้าใหม่ได้ตามปกติที่ต้องมีการวางแผนการดำเนินงานอย่างเป็นระบบและถูกต้องตามมาตรการของกระทรวงสาธารณสุขอย่างเคร่งครัด
ด้านการบริหารจัดการวัคซีนแก่ผู้ต้องขังทางกรมราชทัณฑ์ได้รับการจัดสรรวัคซีนจากกรมควบคุมโรคกระทรวงสาธารณสุขมาแล้วกว่า๔๐,๐๐๐โดสและยังอยู่ระหว่างการจัดสรรเพิ่มเติมจนครอบคลุมทั้งหมดได้ดำเนินการจัดส่งไปยังเรือนจำ/ทัณฑสถานเป้าหมายในระยะแรกไปแล้วจำนวน๓๗แห่งโดยเรือนจำ/ทัณฑสถานส่วนใหญ่ได้ดำเนินการฉีดจนแล้วเสร็จแต่ยังมีเรือนจำ/ทัณฑสถานบางแห่งที่ได้รับวัคซีนไปแล้วยังอยู่ระหว่างการดำเนินการซึ่งได้เร่งรัดให้ดำเนินการแล้วเสร็จโดยเร็ว
วันเสาร์ที่ 12 มิถุนายน 2564
นายกรัฐมนตรีย้ำ 10 มาตรการรับมือช่วงฤดูฝน ป้องกันก่อนเกิดภัย รวมถึงวางแผนการบริหารจัดการน้ำต่อเนื่องจนถึงฤดูแล้งหน้า
นายกรัฐมนตรีย้ำ 10 มาตรการรับมือช่วงฤดูฝน ป้องกันก่อนเกิดภัย รวมถึงวางแผนการบริหารจัดการน้ำต่อเนื่องจนถึงฤดูแล้งหน้า
นายอนุชา บูรพชัยศรี โฆษกประจำสำนักนายกรัฐมนตรี เผย พลเอกประยุทธื จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งบูรณาการหน่วยงานทั้งฝ่ายปกครองและทหาร เตรียมความพร้อมรับสถานกาณ์ช่วงฤดูฝน รวมถึงวางแผนการบริหารจัดการน้ำต่อเนื่องจนถึงฤดูแล้งหน้า รวมทั้งให้สอดคล้องกับความต้องการใช้น้ำทั้งเพื่อการอุปโภค-บริโภค การเกษตร อุตสาหกรรมและการรักษาสภาพแวดล้อมด้วย สำหรับการวางแผนรับมือสถานการณ์ฤดูฝน ในเชิงป้องกันก่อนเกิดภัย ประกอบด้วย 10 มาตรการ ดังนี้
1. คาดการณ์ชี้เป้าพื้นที่เสี่ยงน้ำท่วมและฝนทิ้งช่วง โดยจะมีการประเมินพื้นที่เสี่ยงอุทกภัยและพื้นที่เสี่ยงขาดแคลนน้ำ เพื่อเตรียมแผนในเชิงป้องกันล่วงหน้า
2. การบริหารจัดการน้ำพื้นที่ลุ่มต่ำเพื่อรองรับน้ำหลาก รวมทั้งการจัดทำแผนการชดเชยให้แก่ประชาชนที่ได้รับผลกระทบจากการผันน้ำเข้าทุ่ง
3. ทบทวน ปรับปรุงเกณฑ์บริหารจัดการน้ำในแหล่งน้ำขนาดใหญ่-กลางและเขื่อนระบายน้ำ โดยติดตามสถานการณ์น้ำในแหล่งน้ำขนาดใหญ่ – กลาง เพื่อเฝ้าระวังและควบคุมการบริหารจัดการน้ำรวมทั้ง จัดทำแผนการบริหารจัดการน้ำแหล่งน้ำขนาดใหญ่ – กลาง ในช่วงภาวะวิกฤติ
4. ซ่อมแซมปรับปรุงอาคารชลศาสตร์/ระบบระบายน้ำสถานีโทรมาตรให้พร้อมใช้งาน โดยตรวจสอบสภาพความมั่นคง และซ่อมแซมอ่างเก็บน้ำ อาคารควบคุมบังคับน้ำ รวมทั้งระบบระบายน้ำอย่างต่อเนื่อง
5. ปรับปรุงแก้ไขสิ่งกีดขวางทางน้ำ สำรวจ และดำเนินการกำจัดสิ่งกีดขวางทางน้ำที่เกิดจากการก่อสร้างและการพัฒนาโครงสร้างพื้นฐาน และการปรับปรุงคูคลอง เพื่อเพิ่มพื้นที่รับน้ำ และระบายน้ำได้อย่างสะดวกรวดเร็ว
6. ขุดลอกคูคลองและกำจัดผักตบชวา กำจัดวัชพืชในแม่น้ำ และคูคลอง ทั่วประเทศด้วยการบูรณาการเครื่องจักรเครื่องมือในการกำจัดผักตบชวาและวัชพืชของทุกหน่วยงาน
7. เตรียมพร้อม/วางแผนเครื่องจักรเครื่องมือ ประจำพื้นที่เสี่ยงน้ำท่วมและฝนน้อยกว่าค่าปกติ เตรียมพร้อมบุคลากร เครื่องจักรเครื่องมือให้อยู่ในสภาพพร้อมใช้งานและเข้าช่วยเหลือได้ทันสถานการณ์ ตลอด 24 ชั่วโมง
8. เพิ่มประสิทธิภาพการใช้น้ำและปรับปรุงวิธีการส่งน้ำ วางแผนการจัดสรรน้ำให้สอดคล้องกับปริมาณน้ำต้นทุน และส่งเสริมให้ทุกภาคส่วนใช้น้ำอย่างมีประสิทธิภาพ
9. การสร้างการรับรู้และประชาสัมพันธ์
10 ติดตามประเมินผลปรับมาตรการให้สอดคล้องกับสถานการณ์ภัย
โฆษกประจำสำนักนายกรัฐมนตรียังกล่าวถึงการบริหารจัดการน้ำของรัฐบาลในช่วงปี 2561 ถึงปัจจุบัน
ว่ารัฐบาลขับเคลื่อนแผนงานโครงการด้านน้ำตามแผนแม่บทน้ำ 20 ปีไปแล้ว 125,162 โครงการ วงเงิน 314,182 ล้านบาท มีผลสัมฤทธิ์ที่สำคัญ เช่น การเพิ่มน้ำต้นทุน ระบบส่งน้ำ การพัฒนาและขยายเขตประปาหมู่บ้าน 3,214 แห่ง พัฒนาน้ำบาดาลเกษตรและธนาคารน้ำใต้ดิน ได้น้ำ 100 ล้าน ลบ.ม. ฟื้นฟูป่าต้นน้ำ 135,170 ไร่ ซึ่งมีประชาชนในพื้นที่ได้รับประโยชน์แล้ว 2,274,737 ครัวเรือน รวมทั้งยังจะมีการพัฒนาแหล่งน้ำขนาดใหญ่และโครงการสำคัญรวม 526โครงการภายในปี 2564- 2566 นี้ด้วย
...............................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 11 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลกลาง
วันที่ 10 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จำนวน 800 กล่อง ให้แก่ โรงพยาบาลกลาง ณ อาคารอนุสรณ์ 100 ปี เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) ได้แก่
-ร้านสีส้ม (สถานีบางหว้า) อยู่ริมถนนเพชรเกษม ใกล้ทางเข้าโครงการศุภาลัย ปาร์ค เพชรเกษม ประมาณ 2 ช่วงตึก
พิกัดร้าน https://goo.gl/maps/mT581FZupucFUNwb9
-ร้านเจ๊นิด (สถานีบางหว้า) อยู่ใกล้บริเวณทางออก 2 สถานีบางหว้า
พิกัดร้าน https://goo.gl/maps/EjYDxAgPdTRuXCcH7
-ร้านหลีเฮงเย็นตาโฟ 70 ปี (สถานีวัดมังกร) เสาชิงช้า อยู่ตรงข้ามกับ โรงพยาบาลกลาง ฝั่งถนนเสือป่า
พิกัดร้าน https://goo.gl/maps/sZekEE1rJUTFtQng7
-ร้านขาหมูตีสาม (สถานีวัดมังกร) อยู่ริมถนนเจริญกรุง ตรงข้ามกับจุดตัดถนนผดุงด้าว
พิกัดร้าน https://g.page/khamooteesam?share
-ร้านบุรินทร์กินข้าว (สถานีสนามไชย) อยู่บริเวณ ถ. บ้านหม้อ ใกล้กับร้านบีเซฟ มินิมาร์ท
พิกัดร้าน https://g.page/BurinKinKao?share
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนำไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดำเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันศุกร์ที่ 11 มิถุนายน 2564
กสร. มุ่งมั่นขจัดปัญหาการใช้แรงงานเด็ก สอดรับเจตนาวันต่อต้านการใช้แรงงานเด็กโลก 12 มิถุนายน 2564
กสร.สร้างความตระหนักรู้ถึงปัญหาการใช้แรงงานเด็ก เนื่องในวันต่อต้านแรงงานเด็กโลก พร้อมทั้งดำเนินมาตรการในการคุ้มครองแรงงานเด็ก เพื่อขจัดปัญหาการใช้แรงงานเด็กในรูปแบบที่เลวร้าย นำไปสู่การพัฒนาคุณภาพชีวิตที่ดีสำหรับเด็กซึ่งเป็นแรงงานสำคัญในอนาคตของสังคม
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน เปิดเผยว่า วันที่ 12 มิถุนายน ของทุกปี เป็นวันต่อต้านการใช้แรงงานเด็กโลก กระทรวงแรงงานภายใต้การกำกับดูแลของพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน มีความมุ่งมั่นที่จะแก้ไขปัญหาและขจัดการใช้แรงงานเด็ก โดยเฉพาะการใช้แรงงานเด็กในรูปแบบที่เลวร้ายทั้ง 4 รูปแบบ ได้แก่ การบังคับใช้แรงงาน การค้าประเวณีหรือผลิตสื่อลามก การใช้แรงงานเด็กในกิจกรรมที่ผิดกฎหมายโดยเฉพาะยาเสพติด และการให้เด็กทำงานที่มีลักษณะหรือสภาพแวดล้อมที่เป็นอันตรายต่อสุขภาพ จิตใจ ความปลอดภัย หรือศีลธรรม จึงได้สั่งการให้กรมสวัสดิการและคุ้มครองแรงงานในฐานะหน่วยงานหลักในการคุ้มครองแรงงาน และเป็นฝ่ายเลขานุการคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้ายให้ดำเนินมาตรการเพื่อขจัดการใช้แรงงานเด็กในรูปแบบที่เลวร้ายให้หมดสิ้นไปจากประเทศไทย โดยดำเนินการตามมาตรการในการคุ้มครองแรงงานเด็กอย่างเคร่งครัด ได้แก่ กำหนดเป้าหมายให้พนักงานตรวจแรงงานทั่วประเทศเข้าตรวจแรงงานในสถานประกอบกิจการต่างๆ ที่มีการใช้แรงงานเด็กอายุ 15 – 17 ปี อย่างต่อเนื่องเพื่อป้องกันการใช้แรงงานเด็กผิดกฎหมาย การรับคำร้องกรณีการละเมิดสิทธิด้านแรงงาน การบังคับใช้กฎหมายอย่างเข้มงวด โดยการดำเนินคดีทุกคดีหากพบการกระทำความผิดเกี่ยวกับการใช้แรงงานเด็ก การจัดพิธีประกาศเจตนารมณ์และลงนามบันทึกข้อตกลงความร่วมมือกันในการแก้ไขปัญหาการใช้แรงงานเด็กและแรงงานบังคับ ในกิจการสินค้าประเภทกุ้ง ปลา อ้อย และเครื่องนุ่งห่ม กับ 13 องค์กรที่เกี่ยวข้องกับกิจการดังกล่าว เพื่อแสดงให้เห็นถึงความมุ่งมั่นของภาครัฐและเอกชนไทย ที่จะดูแลคุณภาพชีวิตแรงงานให้เป็นไปตามมาตรฐานสากล การส่งเสริมความรู้กฎหมายแรงงาน และสิทธิด้านแรงงานให้แก่เด็กในสถานศึกษาผ่านโครงการเตรียมความพร้อมเด็กก่อนเข้าสู่ตลาดแรงงาน และมาตรการสร้างความตระหนักรู้เกี่ยวกับสิทธิเด็กด้านแรงงาน และความร่วมมือกับทุกภาคส่วนในการดำเนินการป้องกันและแก้ไขปัญหาการใช้แรงงานเด็ก เช่น การผลิตสื่อประชาสัมพันธ์ให้ความรู้และรณรงค์การใช้แรงงานเด็ก
โฆษก กสร. กล่าวเพิ่มเติมว่า นอกจากการดูแลให้แรงงานเด็กให้ได้รับการคุ้มครองและเป็นธรรมจากการจ้างงานแล้ว กรมสวัสดิการและคุ้มครองแรงงานยังเห็นถึงความสำคัญของเด็กซึ่งจะเป็นอนาคตของชาติ โดยในประเด็นนี้กรมสนับสนุนให้แรงงานสตรี ซึ่งอีกหน้าที่หนึ่งคือเป็นมารดาผู้ดูแลบุตร จะต้องได้รับการคุ้มครอง ตามพระราชบัญญัติคุ้มครองแรงงาน พ.ศ. 2541 ในเรื่องการลาคลอด ที่กำหนดให้มารดาสามารถลาเพื่อทำการเลี้ยงดูบุตรได้เป็นเวลา 98 วัน นอกจากนี้กรมได้ส่งเสริมให้มีการจัดมุมนมแม่ในสถานประกอบกิจการ โดยให้สถานประกอบกิจการจัดพื้นที่เพื่อการเลี้ยงดูเด็กในสถานประกอบกิจการ ทุกจังหวัดทั่วประเทศอีกด้วย
วันศุกร์ที่ 11 มิถุนายน 2564
ปลัดกระทรวงยุติธรรม ประชุมผู้บริหารหน่วยงานในสังกัดสำนักงานรัฐมนตรีและสำนักงานปลัดกระทรวงยุติธรรม ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมผู้บริหารหน่วยงานในสังกัดสำนักงานรัฐมนตรีและสำนักงานปลัดกระทรวงยุติธรรม ครั้งที่ ๒/๒๕๖๔ ด้วยระบบการประชุมทางไกลผ่านจอภาพ (Video Conference)
ในวันศุกร์ที่ ๑๑ มิถุนายน ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมผู้บริหารหน่วยงานในสังกัดสำนักงานรัฐมนตรีและสำนักงานปลัดกระทรวงยุติธรรม ครั้งที่ ๒/๒๕๖๔ ด้วยระบบการประชุมทางไกลผ่านจอภาพ (Video Conference) โดยมีนายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายนิยม เติมศรีสุข รองปลัดกระทรวงยุติธรรม และผู้อำนวยการกอง/สำนัก สังกัดสำนักงานรัฐมนตรีและสำนักงานปลัดกระทรวงยุติธรรม เข้าร่วมฯ
ทั้งนี้ ปลัดกระทรวงยุติธรรม ได้ติดตามความคืบหน้าการดำเนินงานตามข้อสั่งการของปลัดกระทรวงยุติธรรม จากหน่วยงานต่างๆ อาทิ รูปแบบการเสนอเรื่องต่อคณะรัฐมนตรี แบบอิเล็กทรอนิกส์ สถิติการรับ-ส่ง หนังสือราชการผ่านระบบสารบรรณอิเล็กทรอนิกส์ (E-document) MailGoThai การปฏิบัติงาน ณ พี่พักอาศัย (Work From Home) ในภาพรวม การให้บริการระบบประชุมทางไกลผ่านจอภาพ และการจัดหาโน๊ตบุ๊กเพื่ออำนวยความสะดวกในการปฏิบัติงาน รวมทั้ง การจัดหาวัคซีนป้องกันโรคติดเชื้อไวรัสโคโรนา 2019 (COVID-19) สำหรับเจ้าหน้าที่ ผลการดำเนินงานเบิกจ่ายงบประมาณรายจ่ายประจำปีงบประมาณ พ.ศ. ๒๕๖๔ และการให้บริการประชาชนในสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ของศูนย์บริการร่วมกระทรวงยุติธรรมและสำนักงานกองทุนยุติธรรม เป็นต้น
วันศุกร์ที่ 11 มิถุนายน 2564
นายอธิรัฐ รัตนเศรษฐ รัฐมนตรีว่าการกระทรวงคมนาคม ติดตามความคืบหน้าการปรับปรุงท่าเรือโดยสารเจ้าพระยา พร้อมเปิดใช้ 29 สถานีเรือเต็มรูปแบบ ภายในปี 66”
...
วันพุธที่ 9 มิถุนายน 2564 เวลา 13.30 น. ณ กระทรวงคมนาคม ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมผ่านระบบแอพพลิเคชันซูมร่วมกับท่านอธิบดีกรมเจ้าท่าและคณะผู้บริหารกรมเจ้าท่า เพื่อติดตามความคืบหน้าการพัฒนาท่าเรือในแม่น้ำเจ้าพระยาและท่าเรือท่องเที่ยวชายฝั่งทะเล เนื่องจากเป็นนโยบายสำคัญของรัฐบาลในการพัฒนาเพื่อยกระดับท่าเรือให้เป็นสถานีเรือ(Smart Pier)เชื่อมโยงระบบขนส่งอื่น โดยท่านอธิบดีกรมเจ้าท่าได้รายงานสรุปความคืบหน้าการดำเนินการปรับปรุงท่าเรือต่าง ๆ ดังนี้
1. ท่าเรือแม่น้ำเจ้าพระยา
ดำเนินการแล้วเสร็จ จำนวน 3 ท่า ท่ากรมเจ้าท่า, ท่าสะพานพุทธ, ท่าน้ำนนทบุรี
อยู่ระหว่างการก่อสร้าง 8 ท่า
•ท่าช้าง (ผลงานร้อยละ 70) แล้วเสร็จภายใน 31 ก.ค. 64
•ท่าเตียน (ผลงานร้อยละ 60) แล้วเสร็จภายใน 31 ก.ค. 64
•ท่าราชินี (ผลงานร้อยละ 60) แล้วเสร็จภายใน 31 ก.ค. 64
•ท่าสาทร (ผลงานร้อยละ 40) แล้วเสร็จภายใน 31 ธ.ค. 64
•ท่าพระราม7 (ผู้รับจ้างเตรียมดำเนินการปรับปรุง) แล้วเสร็จภายใน 30 พ.ย. 64
•ท่าพายัพ (ผู้รับจ้างเตรียมดำเนินการปรับปรุง) แล้วเสร็จภายใน 31 ธ.ค. 64
•ท่าเกียกกาย (ผลงานร้อยละ 0.5) แล้วเสร็จภายใน 31 พ.ค. 65
•ท่าบางโพ (ผลงานร้อยละ 0.1) แล้วเสร็จภายใน 31 พ.ค. 65
แผนดำเนินการปรับปรุงในปี 2565 แล้วเสร็จในปี 2566 จำนวน 8 ท่า ได้แก่ ท่าราชวงศ์, ท่าสี่พระยา, ท่าพระปิ่นเกล้า, ท่าพระราม5, ท่าเขียวไข่กา, ท่าสะพานกรุงธน, ท่าพรานนก, ท่าเทเวศร์(ท่าข้ามฟาก) พร้อมทั้งดำเนินการติดตั้งระบบ Sofe ware และระบบการให้บริการบนท่าเรือทั้ง 19 ท่า ให้เป็น Smart Pier
2. ท่าเรือท่องเที่ยวชายฝั่งทะเลที่อยู่ระหว่างดำเนินการ
•ท่าเรือปากเมง จ.ตรัง (ผลงานร้อยละ 73) จะแล้วเสร็จภายใน พ.ค. 64 พร้อมเปิดให้บริการ ส.ค. 64
•ท่าเรือศาลด่าน จ.กระบี่ (ผลงานร้อยละ 70) จะแล้วเสร็จภายใน พ.ค. 64 พร้อมเปิดให้บริการ ส.ค. 64
•ท่าเรือท้องศาลา และท่าเรือหาดริ้น อ.เกาะพะงัน จ.สุราษฎร์ธานี (ผลงานร้อยละ 8.6) กำหนดแล้วเสร็จ 5 ธ.ค. 65
•ท่าเรือปากคลองจิหลาด จ.กระบี่ (ผลงานร้อยละ 10.12) กำหนดแล้วเสร็จ 19 ม.ค. 65
•ท่าเรือเกาะสมุย จ.สุราษฎร์ธานี (ขั้นตอนการอนุมัติจ้าง) คาดว่าจะดำเนินการปรับปรุงแล้วเสร็จภายในวันที่ 31 ธ.ค. 66
นอกจากนี้ท่านรัฐมนตรีช่วยฯ ได้เน้นย้ำให้ข้าราชการกรมเจ้าท่าโดยเฉพาะผู้ที่ต้องปฎิบัติงานดูแลพี่น้องประชาชนและผู้ประกอบการเรือโดยสาร ผู้ให้บริการ ต้องเข้ารับการฉีดวัคซีนป้องกันโควิด19 ให้ครบทุกคน เพื่อเป็นการป้องกันทั้งในส่วนของผู้ปฏิบัติงานเองและผู้โดยสาร
วันศุกร์ที่ 11 มิถุนายน 2564
การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงตามสภาวะตลาด
...
เรือโท กมลศักดิ์ พรหมประยูร ผู้อำนวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า และการให้บริการเรือลากจูง ณ ท่าเรือกรุงเทพและท่าเรือแหลมฉบัง ตั้งแต่วันที่ 1 เมษายน 2564 ที่ผ่านมา เพื่อให้สอดคล้องกับสถานการณ์ปัจจุบัน ดังนี้
• อัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า
ตู้มีสินค้า ขนาดตู้
20 ฟุต 38 บาท
40 ฟุต 76 บาท
มากกว่า 40 ฟุต 86 บาท
ตู้สินค้าเปล่า ขนาดตู้
20 ฟุต 23 บาท
40 ฟุต 46 บาท
มากกว่า 40 ฟุต 52 บาท
• อัตราค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป 1,202 บาท / ชั่วโมง
ท่าเรือแหลมฉบัง 1,435 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิด 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ 5 หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ ฝ่ายการเงินและบัญชี โทร. 0-2269-5620
วันศุกร์ที่ 11 มิถุนายน 2564
รมว.วธ ประชุมหารือความร่วมมือระดับทวิภาคีด้านวัฒนธรรม ผ่านระบบ Video Conference กับรัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม
ประชุมหารือความร่วมมือระดับทวิภาคีด้านวัฒนธรรม ผ่านระบบ Video Conference กับรัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม
วันที่ ๑๑ มิถุนายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ประชุมหารือความร่วมมือระดับทวิภาคีด้านวัฒนธรรม ผ่านระบบเครือข่ายการประชุมทางไกล (Video Conference) กับนายเหงียน วัน หุ่ง (H.E. Mr. Nguyen Van Hung) รัฐมนตรีว่าการกระทรวงวัฒนธรรม กีฬา และการท่องเที่ยว สาธารณรัฐสังคมนิยมเวียดนาม โดยมี นายนิกรเดช พลางกูร เอกอัครราชทูต ณ กรุงฮานอย ผู้แทนเอกอัครราชทูตเวียดนามประจำประเทศไทย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม นางสาวอุรุษยา อินทรสุขศรี ผู้อำนวยการกองการต่างประเทศ และเจ้าหน้าที่ที่เกี่ยวข้อง เข้าร่วม ณ ห้องประชุม ๑ ชั้น ๘ กระทรวงวัฒนธรรม
วันศุกร์ที่ 11 มิถุนายน 2564
สาธิต รับมอบอุปกรณ์ทางการแพทย์และบทเพลงให้กำลังใจ สนับสนุนภารกิจสู้ภัยโควิด 19
กระทรวงสาธารณสุข รับมอบอุปกรณ์ทางการแพทย์ ชุด PPE หน้ากากอนามัย แอลกอฮอล์ ยาฟ้าทะลายโจร สนับสนุนภารกิจดูแลรักษาผู้ป่วยโควิด 19 พร้อมมอบกำลังใจผ่านบทเพลง “พลัง” จากศิลปินค่ายข้าวสารเอ็นเตอร์เทนเมนท์ สู่บุคลากรทางการแพทย์
วันนี้ (11 มิถุนายน 2564) ที่สำนักงานปลัดกระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานรับมอบชุดPPE 250 ชุด หน้ากากอนามัย 500 กล่อง แอลกออฮอล์ 200 แกลลอน และยาฟ้าทะลายโจร เพื่อสนับสนุนการดำเนินงานดูแลรักษาผู้ป่วยโควิด 19ของบุคลากรทางการแพทย์ จากผู้บริหารและตัวแทนศิลปินจากค่ายข้าวสารเอ็นเตอร์เทนเมนท์ ซึ่งภายหลังการรับมอบได้ร่วมร้องเพลงให้กำลังใจบุคลากรทางการแพทย์ที่ปฏิบัติงานด่านหน้า ผ่านบทเพลง “พลัง”
ดร.สาธิตกล่าวว่า ในนามกระทรวงสาธารณสุข ขอขอบคุณคณะผู้บริหารและศิลปินที่มามอบสิ่งของสนับสนุนให้บุคลากรทางการแพทย์ และเจ้าหน้าที่ด่านหน้า กระทรวงสาธารณสุขมีระบบบริหารจัดการเตรียมจัดส่งไปยังผู้ปฏิบัติงานซึ่งทำงานหนักอยู่ตอนนี้อย่างทั่วถึง นอกจากนี้ การให้กำลังใจผ่านเสียงเพลง ถือเป็นเรื่องที่ยิ่งใหญ่ เป็นการฟังเสียงเพลงที่ให้ความสำคัญกับคนทำงาน โดยเฉพาะด้านสุขภาพจิต เพราะบุคลากรทางการแพทย์ที่อยู่ในสถานการณ์โควิด 19 ซึ่งปฏิบัติงานมาหลายเดือน อาจมีภาวะเครียดสะสม อ่อนล้า หมดไฟ อย่างน้อยที่สุดการให้กำลังใจคือสิ่งที่สามารถมอบให้กันได้ ขอให้บทเพลงนี้ ได้เป็นกำลังใจให้ผู้ปฏิบัติงานทุกคนได้สู้ต่อไป ฝ่าฟันจนเอาชนะสถานการณ์นี้ร่วมกันให้ได้ในเร็ววัน
“น้ำใจที่หลั่งไหลกันมามากมาย เราจะนำไปใช้ให้เกิดประโยชน์สูงสุดต่อประชาชนและผู้ที่ปฏิบัติงานด่านหน้าในแต่ละพื้นที่โดยเร็วที่สุด สำหรับประชาชนสามารถส่งกำลังใจได้หลายช่องทางทั้งสื่อออนไลน์ซึ่งทำได้โดยไม่ต้องมีต้นทุนหรือสามารถส่งให้แก่โรงพยาบาลสนามและสถานพยาบาลใกล้บ้านได้” ดร.สาธิตกล่าว
****************************** 11 มิถุนายน 2564
วันศุกร์ที่ 11 มิถุนายน 2564
"ชัยวุฒิ" จับตาพนันออนไลน์ช่วงฟุตบอลยูโร-โคปาฯ ลั่นเอาจริงจับทุกเว็บ ฮึ่ม “พริตตี้-คอลัมนิสต์-เนตไอดอล” โฆษณาแอบแฝงโดนด้วย
"ชัยวุฒิ" จับตาพนันออนไลน์ช่วงฟุตบอลยูโร-โคปาฯ ลั่นเอาจริงจับทุกเว็บ ฮึ่ม “พริตตี้-คอลัมนิสต์-เนตไอดอล” โฆษณาแอบแฝงโดนด้วย
นายชัยวุฒิธนาคมานุสรณ์รัฐมนตรีว่าการกระทรวงดิจิทอลเพื่อเศรษฐกิจและสังคม(ดีอีเอส)เปิดเผยว่าตนได้ประสานงานศูนย์ปราบการอาชญากรรมทางเทคโนโลยีสำนักงานตำรวจแห่งชาติ(ศปอส.ตร.)เพื่อดำเนินการปราบปรามการกระทำผิดลักลอบเปิดเว็บพนันออนไลน์ทุกประเภทโดยเฉพาะการเล่นพนันฟุตบอลออนไลน์ซึ่งเป็นที่นิยมและพบว่ามีการเปิดเว็บไซต์เพื่อให้ประชาชนเข้าไปเล่นการพนันแพร่ระบาดอย่างหนักที่ผ่านมากระทรวงดีอีเอสและศปอส.ตร.ได้ดำเนินการจับกุมผู้กระทำผิดเป็นจำนวนมากตลอดจนการประสานกับสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)ไปยังโอเปอเรเตอร์ผู้ให้บริการโทรศัพท์เคลื่อนที่และผู้ให้บริการอินเทอร์เน็ตทุกรายในการร่วมมือกันเฝ้าระวังและรวบรวมข้อมูลเพื่อดำเนินการปิดกั้นเว็บไซต์พนันต่างๆ
“ผมกำชับให้ทุกหน่วยงานร่วมกันปราบปรามการพนันทุกรูปแบบและบังคับใช้กฎหมายอย่างเข้มข้นอย่างต่อเนื่องเพราะการพนันถือเป็นปัญหาระดับชาติและส่งผลไปสู่ปัญหาในครอบครัวเนื่องจากมีการมอมเมาประชาชนทั้งผู้ใหญ่และเยาวชนสร้างความเสียหายมากมายทั้งในแง่เศรษฐกิจและสังคม”นายชัยวุฒิกล่าว
รมว.ดีอีเอสกล่าวด้วยว่าจากสถิติที่ผ่านมาพบว่ายอดการเล่นพนันทั้งออฟไลน์และออนไลน์จะสูงมากขึ้นในช่วงที่มีการแข่งขันทัวนาเมนทร์สำคัญดังนั้นช่วงที่มีการแข่งขันฟุตบอลแห่งชาติยุโรปหรือยูโร2020ที่จะมีขึ้นในวันที่12มิ.ย.นี้รวมถึงรายการโกปาอาเมริกา2021หรือฟุตบอลชิงแชมป์ทวีปอเมริกาใต้ที่จะเริ่มในช่วงไล่เลี่ยกันตนจึงสั่งการให้ทุกหน่วยงานตรวจสอบและค้นหาเว็บไซต์ที่กระทำผิดทั้งในลักษณะการพนันหรือการแอบแฝงโดยการทายผลการแข่งขันฟุตบอลซึ่งหากพบการกระทำผิดกฎหมายจะดำเนินปิดทุกเว็บไซต์
“ผมไม่ได้ขู่ผมทำจริงเพราะมีสถิติบ่งบอกว่าในช่วงที่มีมหกรรมการกีฬาใหญ่ๆจะมีพวกที่อาศัยจังหวะมอมเมาประชาชนด้วยการจัดให้มีการทายผลการแข่งขันเรื่องนี้ผมจะดำเนินการอย่างเด็ดขาดเพราะต้องการให้ใช้โลกโซเชียลสังคมออนไลน์กันอย่างสร้างสรรค์และมีประโยชน์ให้มากที่สุด"นายชัยวุฒิกล่าว
นายชัยวุฒิกล่าวอีกว่านอกจากนี้ขอเตือนไปยังผู้ใช้ช่องทางโซเชียลมีเดียโฆษณาให้ประชาชนเข้าไปเล่นการพนันไม่ว่าจะเป็นพริตตี้คอลัมนิสต์หรืออินฟูลเรนเซอร์ทั้งหลายหากพบว่าเข้าข่ายเชิญชวนให้เล่นการพนันถือว่ามีความผิดด้วยเช่นกันจึงขอให้งดการกระทำที่เป็นการโฆษณาชวนเชื่อในทุกประเภททั้งนี้ผู้ที่มีเบาะแสพนันออนไลน์สามารถแจ้งได้ที่เพจกระทรวงดิจิทัลเพื่อเศรษฐกิจและสังคมhttps://www.facebook.com/prmdes.official/และสายด่วนกระทรวงดีอีเอส1212ตลอด24ชมโดยข้อมูลจะถูกปกปิดเป็นความลับ.
***********
วันศุกร์ที่ 11 มิถุนายน 2564
คิกออฟ “จับคู่กู้เงิน” ต่อลมหายใจ ร้านอาหารฝ่าโควิด
....
การแพร่ระบาดของโรคโควิด-19 ส่งผลกระทบโดยตรงต่อผู้ประกอบการธุรกิจร้านอาหาร รวมถึงการปรับเปลี่ยนพฤติกรรมของผู้บริโภค ทำให้บางรายต้องเผชิญกับปัญหารายได้ลดลง และขาดสภาพคล่อง
.
ดังนั้น เพื่อประคับประคองธุรกิจให้ดำเนินต่อไปได้ รัฐบาลจึงได้เปิดตัวโครงการ "จับคู่กู้เงิน สถาบันการเงินกับร้านอาหาร" เปิดทางให้ผู้ประกอบการทั้งที่จดทะเบียนเป็นนิติบุคคล และในฐานะบุคคลธรรมดา กว่า 120,000 ราย ได้เข้าถึงแหล่งเงินเงินทุนดอกเบี้ยต่ำ เพื่อใช้เป็นทุนหมุนเวียน ผ่อนปรนภาระหนี้สิน ถือเป็นการต่อลมหายใจให้ผู้ประกอบการ ให้สามารถดำเนินธุรกิจต่อไปได้โดยไม่ต้องปลดลูกจ้าง
.
ซึ่งได้ผนึกความร่วมมือกับสถาบันการเงิน 5 แห่ง ได้แก่ บรรษัทประกันสินเชื่ออุตสาหกรรมขนาดย่อม (บสย.) ,ธนาคารพัฒนาวิสาหกิจขนาดกลางและขนาดย่อม (SME D Bank) ,ธนาคารกรุงไทย ,ธนาคารเพื่อการเกษตรและสหกรณ์ การเกษตร (ธ.ก.ส.) และธนาคารออมสิน
.
มาทำหน้าที่ปล่อยกู้เป็นการเฉพาะแบบผ่อนปรนเงื่อนไขให้มากที่สุด อาทิ ดอกเบี้ยอัตราพิเศษ, ปลอดหลักทรัพย์ค้ำประกันในบางกรณี เพื่อให้โครงการนี้สามารถช่วยร้านอาหารได้จริง ซึ่งผู้สนใจสามารถเข้าร่วมโครงการและเจรจากับสถาบันการเงินทั้ง 5 แห่งได้ทั้งในส่วนกลางส่วนภูมิภาค ตั้งแต่วันนี้ - 20 มิ.ย. 64
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
เตรียมแผน Phuket sandbox รองรับนักท่องเที่ยวต่างชาติ
....
ปัจจุบันการแพร่ระบาดของโรคโควิด-19 ใน จ.ภูเก็ต มีแนวโน้มดีขึ้นและสามารถควบคุมได้ มีผู้ได้รับวัคซีนเข็มแรกกว่า 4 แสนคน หรือร้อยละ 60 ของประชากรทั้งจังหวัด และประชาชนบางส่วนก็เริ่มทยอยฉีดวัคซีนเข็มที่สองแล้ว
.
เพื่อให้ภาคการท่องเที่ยวของประเทศเดินหน้าต่อไปได้ ล่าสุด รัฐบาลเตรียมแผนเปิดประเทศไทยอีกครั้งในไตรมาสที่ 3 และไตรมาสที่ 4 ของปี 2564 ภายใต้โครงการ ภูเก็ตแซนด์บ็อกซ์ (Phuket Sandbox)
.
โดย จ.ภูเก็ต จะเป็นเมืองท่องเที่ยวหลัก เป็นพื้นที่นำร่องต้อนรับนักท่องเที่ยวชาวต่างชาติที่ฉีดวัคซีนป้องกันโควิด-19 ซึ่งจะต้องเป็นผู้มีใบรับรองการฉีดวัคซีนที่ฉีดครบโดสอย่างน้อย 14 วัน ก่อนการเดินทาง และมีใบอนุญาตเข้าประเทศอย่างถูกต้อง โดยขณะที่อยู่ในพื้นที่จะต้องตรวจหาเชื้อโควิดอีกครั้ง
.
สำหรับแผนการตอนรับนักท่องเที่ยวต่างชาติ เบื้องต้น จะแบ่งออกเป็น 4 ระยะ คือ 1.Pre - arrival 2.Arrival 3.Stay และ 4.Departure
.
ระยะต่อไป หน่วยงานที่เกี่ยวข้องจะนำแผนดังกล่าว ไปปรับปรุงรายละเอียดให้เกิดความเหมาะสม โดยคำนึงถึงความปลอดภัยและการฟื้นฟูเศรษฐกิจ ก่อน จะนำเข้าสู่การพิจารณาของ ศบค. ชุดใหญ่ และนำเสนอ ครม. พิจารณาอนุมัติต่อไป
.
ขอให้ประชาชนมั่นใจว่า รัฐบาลพร้อมร่วมมือกับทุกภาคส่วนไม่ว่าจะเป็นภาคเอกชน ภาคประชาชน ในการขับเคลื่อนเศรษฐกิจและการท่องเที่ยวให้ฟื้นคืนกลับมาโดยเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
นายกฯ หารือเอกอัครราชทูตอินโดนีเซีย เร่งยกระดับการค้าและการลงทุน เพื่อฟื้นฟูเศรษฐกิจหลังสถานการณ์โควิด-19
นายกฯ หารือเอกอัครราชทูตอินโดนีเซีย เร่งยกระดับการค้าและการลงทุน เพื่อฟื้นฟูเศรษฐกิจหลังสถานการณ์โควิด-19
วันนี้ (11 มิถุนายน 2564) เวลา 13.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายรัคมัต บูดีมัน (H.E. Mr. Rachmat Budiman) เอกอัครราชทูตสาธารณรัฐอินโดนีเซียประจำประเทศไทยเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับตำแหน่ง โดยภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวต้อนรับเอกอัครราชทูตอินโดนีเซียที่ได้มาดำรงตำแหน่งในไทย โดยอินโดนีเซียเป็นพันธมิตรที่ใกล้ชิด มีความสัมพันธ์ที่ราบรื่นมาอย่างต่อเนื่อง มีความร่วมมือที่แน่นแฟ้นทั้งในระดับภูมิภาคและระหว่างประเทศ หวังว่าความรู้และประสบการณ์ของเอกอัครราชทูตอินโดนีเซีย จะช่วยกระชับความสัมพันธ์และยกระดับความร่วมมือระหว่างทั้งสองฝ่ายให้เพิ่มมากยิ่งขึ้นในทุกมิติ โอกาสนี้ นายกรัฐมนตรียังฝากความปรารถนาดีไปยังประธานาธิบดีอินโดนีเซีย และภริยา พร้อมขอบคุณรัฐบาลอินโดนีเซียที่ให้การสนับสนุนสถานเอกอัครราชทูต ณ กรุงจาการ์ตา ในการอำนวยความสะดวกในการนำคนไทยกลับประเทศไทยตลอดช่วงสถานการณ์โควิด-19
เอกอัครราชทูตอินโดนีเซียกล่าวแสดงความรู้สึกยินดีที่ได้มาดำรงตำแหน่งในไทย พร้อมยืนยันจะช่วยส่งเสริมความสัมพันธ์ระหว่างไทย-อินโดนีเซีย ให้แน่นแฟ้นยิ่งขึ้นทั้งในระดับทวิภาคีและอาเซียน โดยใช้ประโยชน์จากกลไกทวิภาคีและกรอบความร่วมมือในอาเซียนและพหุภาคีให้เกิดประโยชน์สูงสุดแก่ทั้งสองฝ่าย ทั้งความร่วมมือในการฟื้นฟูเศรษฐกิจจากผลกระทบของสถานการณ์การแพร่ระบาดของโรคโควิด-19 ความร่วมมือด้านการประมง ความมั่นคง การศึกษา รวมถึงการแลกเปลี่ยนทางด้านวัฒนธรรมและดนตรี
ทั้งสองฝ่ายได้หารือถึงความร่วมมือเพื่อการฟื้นฟูหลังสถานการณ์การแพร่ระบาดของโรคโควิด-19 โดยต่างเห็นพ้องว่า ทั้งสองประเทศมีศักยภาพที่จะต่อยอดจากความร่วมมือทางเศรษฐกิจที่มีอยู่ และขยายความร่วมมือทางการค้าและการลงทุนให้เพิ่มขึ้นด้วยกันทั้งสองฝ่าย เพื่อสนับสนุนให้เกิดการฟื้นฟูเศรษฐกิจของทั้งสองประเทศ ผ่านการส่งเสริมการค้า และหาแนวทางลดอุปสรรคทางการค้าในสาขาที่เป็นผลประโยชน์ร่วมกัน อาทิ สินค้าเกษตร และประมง โดยนายกรัฐมนตรียินดีสนับสนุนการลงทุนของภาคเอกชนไทยในอินโดนีเซีย และขอให้อินโดนีเซียช่วยดูแลและอำนวยความสะดวกแก่นักลงทุนไทยในอินโดนีเซีย ขณะเดียวกันรัฐบาลไทยเชิญชวนให้มีการลงทุนในไทย เพิ่มเติม ซึ่งเอกอัครราชทูตอินโดนีเซียกล่าวว่ายินดีสนับสนุนการลงทุนในไทย และมีภาคเอกชนของอินโดนีเซียหลายแห่งสนใจ
โอกาสนี้ นายกรัฐมนตรีและเอกอัครราชทูตอินโดนีเซียยังหารือถึงความร่วมมือด้านความมั่นคง โดยหวังว่าเมื่อสถานการณ์โรคโควิด-19 คลี่คลาย ทั้งสองฝ่ายจะขับเคลื่อนกิจกรรมและความร่วมมือต่าง ๆ เช่น การประชุมเพื่อแลกเปลี่ยนข้อมูลข่าวสาร การศึกษาและการฝึกอบรมด้านความมั่นคงและป้องกันประเทศ รวมทั้งการปราบปรามยาเสพติด ให้มีความคืบหน้าต่อไป
นอกจากนี้ นายกรัฐมนตรียังยืนยันความร่วมมือกับอินโดนีเซียและอาเซียนในการแก้ไขสถานการณ์ความไม่สงบในเมียนมา โดยไทยสนับสนุนฉันทามติ 5 ข้อของอาเซียน และหวังว่าปัญหาในเมียนมาจะสามารถแก้ไขด้วยสันติวิธี
วันศุกร์ที่ 11 มิถุนายน 2564
ใช้ รพ.สต. เป็นหน่วยฉีดวัคซีนโควิด นำร่องที่เกาะเสม็ด
....
โรงพยาบาลส่งเสริมสุขภาพตำบล หรือ รพ.สต. ถือเป็นสถานพยาบาลที่ใกล้ชิดกับคนในชุมชน และ รพ.สต. หลายแห่งก็พร้อมที่จะยกระดับขึ้นเป็นหน่วยบริการฉีดวัคซีนโควิด-19 ได้
.
ล่าสุด กระทรวงสาธารณสุขได้ดำเนินการให้ รพ.สต. บ้านเกาะเสม็ด จ.ระยอง เป็นต้นแบบการให้บริการฉีดวัคซีนโควิด-19 ใน รพ.สต. เป็นครั้งแรกของประเทศ ซึ่งวันเดียวสามารถครอบคลุมกลุ่มเป้าหมายบนเกาะได้ 100 %
.
นอกจากนี้ รูปแบบการบริหารจัดการฉีดวัคซีนในพื้นที่ดังกล่าว จะนำไปใช้เป็นต้นแบบการให้บริการฉีดวัคซีนโควิด-19 ในพื้นที่พิเศษบนเกาะต่าง ๆ เพื่อให้ประชาชนที่อาศัยอยู่บนเกาะได้รับวัคซีนอย่างทั่วถึง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
The cabinet met via a video conference on June 8, 2021
The cabinet met via a video conference on June 8, 2021
The cabinet met via a video conference on June 8, 2021. Some of the resolutions are as follows:
Title: Draft Ministerial Regulations prescribing Industrial Standard, B.E. …
The cabinet approved in principle two draft Ministerial Regulation prescribing Industrial Standard, B.E. … (Ministerial Regulation prescribing Industrial Standard for Portland Cement, B.E. …, and Ministerial Regulation prescribing Industrial Standard for White Portland Cement, B.E. …), as proposed by Ministry of Industry.
Gist
The Ministerial Regulation prescribing Industrial Standard for Portland Cement, B.E. …, and Ministerial Regulation prescribing Industrial Standard for White Portland Cement, B.E. …, were approved under the Industrial Product Standards Act, B.E. 2511.
Title: Draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. …
The cabinet approved in principle the draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. …, as proposed by Ministry of Commerce.
Gist
The draft Commerce Ministerial Announcement on revocation of Commerce Ministerial Announcement on certificate requirement and administrative measures for importation of 3-D printers into the kingdom, B.E. 2559, B.E. …, has been approved with an aim to streamline related business operations, and address law redundancy, as 3-D printer product standards have already been stipulated in the Trade Control on Weapons of Mass Destruction related Items Act, B.E. 2562.
Title: Request for the FY2021 budget (contingency fund for emergency) for procurement of machineries to address flood and drought problems
The cabinet approved 426.472 million Baht from the FY2021 budget (contingency fund for emergency) for procurement of machineries to address flood and drought problems. This is as proposed by Office of National Water Resources.
Gist
The budget of 426.472 million Baht will be used for procurement of 32 hydraulic pumps in a bid to address flood and drought disaster.
วันศุกร์ที่ 11 มิถุนายน 2564
จัดระบบฉีดวัคซีนโควิด-19 ในผู้สูงอายุ เน้นครอบคลุมและปลอดภัย
....
การปูพรมฉีดวัคซีนโควิด-19 ตั้งแต่วันที่ 7 มิ.ย. ที่ผ่านมา มีผู้สูงอายุเข้ารับการฉีดวัคซีนโควิด-19 เป็นจำนวนมาก เพื่อให้การฉีดวัคซีนโควิด-19 ในผู้สูงอายุระยะต่อไป เกิดประสิทธิภาพมากขึ้นนั้น
.
กระทรวงสาธารณสุข จึงได้จัดทำแนวทางการจัดการระบบฉีดวัคซีนโควิด-19 ให้แก่ผู้สูงอายุทั่วประเทศ แบ่งเป็น 3 กลุ่ม ดังนี้
1. กลุ่มผู้สูงอายุที่ยังช่วยเหลือตัวเองได้ดี สามารถไปรับบริการในจุดฉีดวัคซีนโควิด-19 ที่กำหนดไว้ได้เช่นเดียวกับคนปกติทั่วไป
2. กลุ่มผู้สูงอายุติดบ้าน ที่ยังเคลื่อนที่ได้ด้วยตัวเองแต่ใช้อุปกรณ์ช่วยเหลือ เช่น ไม้เท้า เปลนั่ง (wheel chair) เป็นต้น จะประสานไปยังองค์การปกครองท้องส่วนท้องถิ่น มูลนิธิต่าง ๆ รวมทั้งหน่วยงานเอกชน ร่วมมือกันจัดรถรับส่งผู้สูงอายุไปยังจุดฉีดวัคซีนโควิด-19 พร้อมจัดให้มีช่องทางด่วน เพื่อลดเวลาการรอคอย
3. กลุ่มผู้สูงอายุติดเตียงในชุมชน รวมทั้งผู้สูงอายุและเจ้าหน้าที่ในสถานดูแลผู้สูงอายุ ไม่ต้องเดินทางออกไปฉีดวัคซีนโควิด-19 ภายนอก หน่วยงานที่เกี่ยวข้องจะจัดทีมบุคลากรทางการแพทย์เข้าไปให้บริการ ซึ่งระบบต่าง ๆ จะมีมาตรฐานเทียบเท่ากับการฉีดวัคซีนโควิด-19ในสถานพยาบาล
.
สำหรับการติดตามอาการหลังได้รับการฉีดวัคซีนโควิด-19 นั้น กลุ่มผู้สูงอายุที่ยังช่วยเหลือตัวเองได้ดี จะใช้ระบบหมอพร้อม และ application smart อสม. ส่วนกลุ่มติดบ้านติดเตียง จะให้บุคลากรทางสาธารณสุขหรือ อสม. เป็นผู้ติดตามอาการหลังได้รับการฉีดวัคซีนโควิด-19 ในวันที่ 1, 7, 30 และ 60
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
รมว.วธ. เป็นประธานการประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔
การประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔ ผ่านระบบประชุมทางไกลออนไลน์ (Zoom)
วันที่ ๑๑ มิถุนายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการวันภาษาไทยแห่งชาติ ๒๙ กรกฎาคม ครั้งที่ ๑/๒๕๖๔ ผ่านระบบประชุมทางไกลออนไลน์ (Zoom) โดยมี นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา นายชัยพล สุขเอี่ยม ผู้ตรวจราชการกระทรวงวัฒนธรรม คณะอนุกรรมการวันภาษาไทยแห่งชาติ ผู้แทนสถาบันการศึกษา และเจ้าหน้าที่ที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
วันศุกร์ที่ 11 มิถุนายน 2564
รมว.สุชาติ เผย รัฐ – เอกชน จับมือเดินหน้ามาตรการป้องกันควบคุมโควิดแก่ลูกจ้างในโรงงาน ขับเคลื่อนธุรกิจโดยเร็ว
นายสุชาติ ชมกลิ่น รมว.แรงงาน ประชุมหารือร่วมกับ นายสุริยะ จึงรุ่งเรืองกิจ รมว.อุตสาหกรรม และหน่วยงานที่เกี่ยวข้อง เพื่อหารือมาตรการป้องกันควบคุมการแพร่ระบาดของโควิด-19 ในสถานประกอบกิจการโรงงาน สร้างภูมิคุ้มกันหมู่ ช่วยภาคธุรกิจขับเคลื่อนต่อไปได้
วันนี้ (11 มิถุนายน 2564) เวลา 14.00 น. ที่ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมหารือมาตรการป้องกันและควบคุมการแพร่ระบาดของโควิด-19 ในสถานประกอบกิจการโรงงาน ผ่านสื่ออิเล็กทรอนิกส์ (VDO Conference) โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายสุพันธุ์ มงคลสุธี ประธานสภาอุตสาหกรรมแห่งประเทศไทย นายสนั่น อังอุบลกุล ประธานกรรมการหอการค้าไทย และสภาหอการค้าแห่งประเทศไทย เข้าร่วมในครั้งนี้ด้วย โดย รมว.แรงงาน กล่าวว่า รัฐบาล ภายใต้การนำของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม กระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี มีความห่วงใยพี่น้องแรงงานในสถานประกอบกิจการโรงงานจากการแพร่ระบาดของโรคโควิด -19 ซึ่งรัฐบาล โดยศูนย์บริหารสถานการณ์โควิด-19 (ศบค.) ได้มอบหมายกระทรวงอุตสาหกรรมและกระทรวงแรงงาน เป็นเจ้าภาพ ในการขับเคลื่อนมาตรการป้องกันและควบคุมการแพร่ระบาดของโควิด-19 สถานประกอบกิจการโรงงาน ทั้งในและนอกนิคมอุตสาหกรรม
นายสุชาติ กล่าวว่า ปัจจุบันมีผู้ประกันตนมาตรา 33 จำนวน 11 ล้านคน ซึ่งกระทรวงแรงงาน โดยสำนักงานประกันสังคมได้ตอบสนองนโยบายรัฐบาล โดยดำเนินการขอความร่วมมือให้นายจ้างในระบบประกันสังคมสำรวจ และกรอกข้อมูลความต้องการรับวัคซีนโควิด-19 ของผู้ประกันตนผ่านระบบ Web Service ตั้งแต่วันที่ 11 พ.ค.-3 มิ.ย.64 ซึ่งในการดำเนินการดังกล่าวมีผู้ประกันตนมาตรา 33 แสดงความประสงค์ขอรับวัคซีนเป็นจำนวน 6,012,662 ราย คิดเป็นร้อยละ 77.5 และในวันนี้กระทรวงแรงงานและกระทรวงอุตสาหกรรม รวมทั้งหน่วยงานที่เกี่ยวข้องได้มีประชุมร่วมกันในวาระสำคัญพิจารณาเกี่ยวกับมาตรการเร่งรัดการฉีดวัคซีนให้กับบุคลากรและแรงงานในสถานประกอบกิจการโรงงาน
“กระทรวงแรงงาน มีความห่วงใยพี่น้องแรงงานในสถานประกอบกิจการโรงงานจากการแพร่ระบาดของโรคโควิด-19 โดยร่วมมือกับกระทรวงอุตสาหกรรม และหน่วยงานที่เกี่ยวข้อง หารือแนวทางเพื่อกำหนดมาตรการเร่งรัดการฉีดวัคซีนให้กับบุคลากรและแรงงานในสถานประกอบกิจการโรงงาน ซึ่งเป็นการบูรณาการร่วมกันในการป้องกันและควบคุมการแพร่ระบาดของโควิด-19 ในสถานประกอบกิจการโรงงาน รวมทั้งสร้างภูมิคุ้มกันหมู่แก่แรงงาน ให้สถานการณ์กลับเข้าสู่ภาวะปกติ เพื่อให้ภาคธุรกิจได้มีการขับเคลื่อนต่อไปได้โดยเร็ว ”นายสุชาติ กล่าวในท้ายสุด
วันศุกร์ที่ 11 มิถุนายน 2564
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานชุดอุปกรณ์ปกป้องทางเดินหายใจแบบอากาศบริสุทธิ์ ให้แก่โรงพยาบาลประจำจังหวัด 76 จังหวัด
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯพระราชทานชุดอุปกรณ์ปกป้องทางเดินหายใจแบบอากาศบริสุทธิ์ PAPR (Powered Air Purifying Respirator) รุ่น Easy Clean ให้แก่โรงพยาบาลประจำจังหวัดในสังกัดกระทรวงสาธารณสุข
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯพระราชทานชุดอุปกรณ์ปกป้องทางเดินหายใจแบบอากาศบริสุทธิ์PAPR (Powered Air Purifying Respirator) รุ่น Easy Clean ให้แก่โรงพยาบาลประจำจังหวัดในสังกัดกระทรวงสาธารณสุขทั้ง 76 จังหวัด จำนวน 456 ชุดเพื่อปกป้องคุ้มครองบุคลากรทางการแพทย์ให้เกิดความปลอดภัย นับเป็นพระมหากรุณาธิคุณเป็นล้นพ้นอย่างหาที่สุดมิได้
วันนี้ (11 มิถุนายน 2564) ณ ห้องเทวะเวสม์ สำนักงานปลัดกระทรวงสาธารณสุข สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อม พระราชทานชุดอุปกรณ์ปกป้องทางเดินหายใจแบบอากาศบริสุทธิ์PAPR (Powered Air Purifying Respirator) รุ่น Easy Clean ให้แก่โรงพยาบาลประจำจังหวัดในสังกัดกระทรวงสาธารณสุข 76 จังหวัด จังหวัดละ 6 ชุด รวมจำนวนทั้งสิ้น 456 ชุด เพื่อปกป้องคุ้มครองบุคลากรทางการแพทย์ให้เกิดความปลอดภัยในการปฏิบัติหน้าที่ดูแลผู้ป่วยโรคติดเชื้อไวรัสโคโรนา 2019 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเห็นถึงความสำคัญ ทรงพระกรุณาโปรดเกล้าโปรดกระหม่อมพระราชทานชุดดังกล่าว เนื่องจากขณะนี้มีผู้ป่วยโควิด 19 บางส่วนที่มีความจำเป็นต้องเข้ารับการผ่าตัด หรือเข้ารับการตรวจพิเศษด้วยโรคอื่นๆ หรือคลอดบุตร บุคลากรด้านการแพทย์จึงจำเป็นต้องมีชุดป้องกันการติดเชื้อที่มีมาตรฐาน เพื่อใช้ประจำในห้องผ่าตัด
ในการนี้ นายแพทย์เกียรติภูมิ วงศ์รจิต ปลัดกระทรวงสาธารณสุข ผู้บริหารกระทรวงสาธารณสุข ข้าราชการ และเจ้าหน้าที่เข้าร่วมพิธี พร้อมกล่าวสำนึกในพระมหากรุณาธิคุณ นับเป็นพระมหากรุณาธิคุณเป็นล้นพ้นอย่างหาที่สุดมิได้ต่อเจ้าหน้าที่และบุคลากรทางการแพทย์กระทรวงสาธารณสุขขอพระองค์ทรงพระเจริญ
****************************** 11 มิถุนายน 2564
วันศุกร์ที่ 11 มิถุนายน 2564
กระทรวงเกษตรฯ พบบุคลากรติดโควิค-19 อีก 2 รายวันนี้
กระทรวงเกษตรฯ พบบุคลากรติดโควิค-19 อีก 2 รายวันนี้ วางมาตรการเข้มสั่งกักตัวตามมาตรการการป้องกันการแพร่ระบาดอย่างเข้มงวด
วันที่11มิถุนายน2564ดร.ทองเปลวกองจันทร์ปลัดกระทรวงเกษตรและสหกรณ์เปิดเผยว่าได้มีการตรวจพบบุคลากรของกระทรวงเกษตรและสหกรณ์ติดโควิค-19จำนวน2รายโดยเป็นบุคลากรที่ปฎิบัติหน้าที่สังกัดกองกลางสำนักงานปลัดกระทรวงเกษตรและสหกรณ์ซึ่งในเบื้องต้นบุคลากรทั้ง2คนได้ถูกส่งตัวเพื่อรักษาตัวที่โรงพยาบาลเป็นการเร่งด่วนแล้ว
"หลังจากที่พบว่าบุคลากรของกระทรวงเกษตรฯติดโควิด-19ได้สั่งการให้ปิดที่ทำงานกองกลางทันทีและให้ผู้ใกล้ชิดบุคลากรทั้งสองตรวจเชื้อพร้อมกับกักตัว14วันตามมาตรการการป้องกันการแพร่ระบาดอย่างเข้มงวดนอกจากนี้ยังประสานไปยังกรมปศุสัตว์เพื่อทำการฉีดพ่นยาฆ่าเชื้อภายในอาคารทั้งหมดเป็นการเร่งด่วนเพื่อป้องกันการแพร่ระบาดต่อไป"ดร.ทองเปลวกล่าว
อย่างไรก็ตามกระทรวงเกษตรและสหกรณ์ยังคงเน้นย้ำให้หน่วยงานในสังกัดปฏิบัติงานตามแนวทางที่กำหนดอย่างเข้มงวดเพื่อให้การป้องกันและควบคุมจำกัดการแพร่ระบาดเป็นไปอย่างมีประสิทธิภาพโดยมีแนวทางคือ
1)ให้เจ้าหน้าที่ปฏิบัติราชการที่บ้าน(Work form Home)
2)การจัดประชุมกำหนดให้ดำเนินการในรูปแบบการประชุมออนไลน์โดยที่ห้องประชุมให้มีเพียงประธานการประชุมฝ่ายเลขานุการฯและเจ้าหน้าที่ควบคุมการสื่อสารรวมจำนวนไม่เกิน10คนและให้มีการเว้นระยะห่างทางสังคม
3)การเข้าร่วมประชุมกับหน่วยงานอื่นๆขอให้ประชุมผ่านระบบออนไลน์เท่านั้น
4)เพิ่มความเข้มงวดในการเข้า-ออกบริเวณพื้นที่ของหน่วยงาน
5)เน้นย้ำกับเจ้าหน้าที่ให้ปฏิบัติตามหลักDMHTT (D : Social Distancingเว้นระยะห่างM : Maskสวมหน้ากากผ้า/หน้ากากอนามัยทุกครั้งที่ออกนอกบ้านหรืออยู่ในพื้นที่สาธารณH : Handล้างมือบ่อยๆด้วยน้ำสบู่หรือเจลแอลกอฮอล์T : Testingการตรวจเร็วรักษาเร็วควบคุมโรคได้เร็วและT : Thai cha naใช้แอพไทยชนะ)อย่างเคร่งครัด
และ6)กำชับเจ้าหน้าที่หลีกเลี่ยงการเดินทางไปต่างจังหวัดที่เป็นพื้นที่ควบคุมสูงสุดหรือพื้นที่เสี่ยงตามข้อกำหนดซึ่งออกตามความในมาตรา9แห่งพระราชกำหนดการบริหารราชการในสถานการณ์ฉุกเฉินพ.ศ. 2548รวมทั้งหลีกเลี่ยงการเดินทางข้ามจังหวัดในช่วงเวลาที่มีการประกาศสถานการณ์ฉุกเฉินกรณีที่มีการระบาดของโรคติดต่อร้ายแรงยกเว้นเหตุราชการให้ปฏิบัติตามมาตรการป้องกันการแพร่ระบาดของโรคโควิด-19ของจังหวัดนั้นโดยเฉพาะการกักกันในสถานที่ตามระนะเวลาซึ่งเจ้าพนักงานฏรคติดต่อหรือพนักงานเจ้าหน้าที่ฝ่ายสาธารณสุขกำหนด
วันศุกร์ที่ 11 มิถุนายน 2564
คอบอลเตรียมเฮ รมต.อนุชา มั่นใจ คนไทยได้ดู EURO 2021 แน่นอน
คอบอลเตรียมเฮ รมต.อนุชา มั่นใจ คนไทยได้ดู EURO 2021 แน่นอน
วันนี้ (11 มิถุนายน 2564) เวลา 09.00 น. ณ ตึกบัญชาการ 1 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี ให้สัมภาษณ์สื่อมวลชน กรณีที่มีกระแสเรียกร้องให้รัฐบาลจัดหาผู้ออกอากาศการถ่ายทอดสดการแข่งขันฟุตบอล EURO 2021 ซึ่งจะมีกำหนดการแข่งขันระหว่างวันที่ 11 มิถุนายน - 11 กรกฎาคม 2564 นี้
รัฐมนตรีประจำสำนักนายกรัฐมนตรี กล่าวว่า รัฐบาลพยายามอย่างเต็มที่เพื่อคืนความสุขให้ประชาชนภายหลังจากที่ได้รับผลกระทบจากสถานการณ์แพร่ระบาดเชื้อไวรัสโควิด-19 ซึ่งรัฐบาลเล็งเห็นถึงความสำคัญในการเผยแพร่ข้อมูลข่าวสารที่เป็นประโยชน์กับประชาชน โดยเฉพาะสนับสนุนด้านการกีฬาที่เป็นการแข่งขันระดับโลกอย่างฟุตบอล EURO ขณะนี้อยู่ระหว่างการหารือรายละเอียดการจัดซื้อลิขสิทธิ์ และเปิดรับคู่สัญญาที่มีความพร้อมเพื่อให้สามารถดำเนินการถ่ายทอดให้ประชาชนได้รับชมโดยเร็วที่สุด
รัฐมนตรีประจำสำนักนายกรัฐมนตรี กล่าวเพิ่มเติมว่า ได้ประสานทาง NBT2HD ซึ่งมีความพร้อมในการถ่ายทอดสด โดยจะเป็นแม่ข่ายหลักนำเสนอการแข่งขันตามตารางที่สหภาพสมาคมฟุตบอลยุโรปกำหนด มั่นใจว่าประชาชนจะได้ชมฟรีตลอดระยะเวลาการแข่งขัน ซึ่งหากเป็นไปได้จะพยายามให้ทันนัดแรกในคืนนี้
-----------------------------------------